मुख्यमंत्री योगी आदित्यनाथ ने कहा कि हमारी सरकार ने उत्तर प्रदेश को अपराध मुक्त किया है। गांवों को भी विद्युत आपूर्ति बढ़ाई है। हमारी सरकार ने गन्ना किसानों की समस्याओं को हल करने में लगी हुई है। उन्होंने केंद्रीय मंत्री नितिन गडकरी का इस बात के लिए आभार व्यक्त किया कि उन्होंने इस नेशनल हाइवे को मां शाकुम्बरी देवी तक जोड़ने की घोषणा की है। उन्होंने कहा कि राज्य सरकार बिना भेदभाव के सभी वर्गों के विकास की योजनाएं बना रही है और भ्रष्टाचार मुक्त शासन-प्रशासन देने में जुटी हुई है। हमने 41 हजार शिक्षकों की भर्ती की है। 97 हजार नए शिक्षकों की भर्ती और की जाएगी। उन्होंने सहारनपुर प्रशासन द्वारा पांवधोई नदी को पुनर्जीवित करने के कार्य की सराहना की और कहा कि राज्य सरकार गंगा, हिंडन समेत जल के सभी स्रोतों को शुद्ध करने के प्रयासों में लगे केंद्रीय जल विकास मंत्री नितिन गड़करी को पूर्ण सहयोग देगी।मुख्यमंत्री योगी ने कहा कि गन्ना मंत्री सुरेश राणा ने पश्चिमी उत्तर प्रदेश के किसानों की समस्याओं को दूर करने के लिए जो प्रयास किए हैं मैं उनकी भूरि-भूरि सराहना करता हूं। उन्हाेंने कहा कि उत्तर प्रदेश तेजी के साथ बदल रहा है। ये जो नेशनल हाइवे बनने जा रहा है इससे प्रदेश का विकास होगा, रोजगार बढ़ेंगे और गरीबी दूर होगी।